Susišaudymo su policija metu jie dangstėsi prostitutėmis, 
kurias buvo išsikvietę iš vienos "žaviųjų palydovių" firmos. 
Bute rasti pistoletai, daug šovinių, antrankiai, laužtuvai, 
kelios policininkų uniformos. 


Sulaikytiesiems kol kas iškelta byla tiktai dėl 
ambasadoriaus apiplėšimo. Kai kurie iš jų jau prisipažino 
Įvykdę šį nusikaltimą. Policija turi duomenų, kad gaujoje yra 
kelis kartus daugiau narių. Spėjama, kad ji yra vienas iš 
"Vilniaus brigados" padalinių. Šios brigados bosas Borisas 
Dekanidzė pernai rudenį nuteistas mirties bausme už žurnalisto 
Vito Lingio nužudymo organizavimą. Mirties bausmė jam įvykdyta 
prieš mėnesį. 


VALSTYBĖS VALDININKAI SUSKIRSTYTI Į DU-LEYGLUS 


Lietuvos vyriausybė patvirtino valstybės valdymo tarnybos 
"B" lygio valdininkų pareigybių sąrašą. 


Pagal šiemet Seime priimtą Valdininkų įstatymą jie 
suskirtyti į "A" ir "B" lygius. "A" lygio valdininkas yra nuo 
renkamų politikų priklausanti pareigybė ir gali būti pakeistas 
po naujų Seimo, Prezidento ar savivaldybių rinkimų. Tuo tarpu 
"B" lygio valdininkai yra nepriklausomi nuo pol I Erk 
pasikeitimų. 


"B" lygio valdininkais, be kita ko, patvirtinti Seimo 
kanceliarijos vadovas, parlamento komitetų patarėjai 
Prezidentūros konsultantai, Vyriausybės sekretorius, 
Vyriausybės patarėjai, jos atstovai apskrityse, apskričių 
valdytojai. 


Šio lygio valdininkams priklauso taip pat kariuomenės vadas 
ir jo pavaduotojas, brigados, flotilės, Karinių oro pajėgų ir 
Savanoriškosios krašto apsaugos tarnybos vadai, ambasadoriai, 
ambasadų patarėjai, konsulai, ataše. 


LIETUVOS UPĖSE DAUGĖJA TERŠALŲ 


Dviračių žygio "Išsaugokime Baltijos jūrą" metu atlikti 
cheminiai tyrimai parodė, kad daugelyje Nemuno ir jo intakų 
vietų vandens užterštumas viršija leistinas azoto ir fosforo 
koncentracijos normas. Apie tai trečiadienį Vilniuje 
surengtoje spaudos konferencijoje informavo šio žygio 
organizatoriai. 


Drauge su žygeiviais "keliavusi" mobili laboratorija 
užfiksavo normas viršijančias teršalų koncentracijas Neries 
upėje žemiau Vilniaus valymo Įrenginių, pro Vilkijos žvėrelių 
fermą tekančiame upelyje, Nemune prie santakos su Dubysa, 
Imsrės ir Viešvilės upėse bei Danėje ties Klaipėda. 


Akcijos "Išsaugok ime Baltijos jūrą" dalyviai nustatė, kad 


Kauno ir Klaipėdos vandens valymo įrenginių būklė geresnė nei 
Vilniaus. 


Viena liepos 20 dieną Vilniuje prasidėjusio dviračių žygio 
dalis po dešimties dienų baigėsi Palangoje, o po to 
aštuoniolika žygeivių nukeliavo į Liepoją. 


